Svein Munkejord

Svein Magnus Munkejord (født 26. september 1948 i Kopervik i Karmøy kommune) er en norsk sosialøkonom med eksamen fra Universitetet i Oslo i 1975. Han har arbeidet med fiskerispørsmål som personlig sekretær for fiskeriminister Thor Listau fra 1981 til 1983, som fiskeriråd ved ambassaden i Brussel 1983 til 1984, som statssekretær i Fiskeridepartementet fra 1984 til 1985 og som fiskerisjef og regiondirektør for Rogaland i Fiskeridirektoratet fra 1985 til 2004. Han takket nei til å bli direktør for Region Sør ved omorganiseringen i 2004 og fortsatte som rådgiver i organisasjonen etter dette. 

Fra 16. oktober 1989 til 3. november 1990 var han fiskeriminister i Syseregjeringen som representant for Høyre. 

 Politikk 
Munkejord omstrukturerte Fiskeridepartementet i den tiden han var fiskeriminister.Fiskeridepartementet 1946 – 2004 Han innførte kvoteordning for fiskere. Gradvis ble lovverket liberalisert, fiskeristøtten fjernet og markedskreftene sluppet løs. Den politikken han la grunnlaget for, ble videreført etter hans tid.

Munkejord har ellers vært opptatt av å bidra til at utviklingsland skal få utnytte fiskeressursene sine bedre. I den anledning har han besøkt Sri Lanka, Pakistan og MosambikProgramme review of Norwegian support of the fisheries sector in Mozambique for å sette seg inn i aktuelle oppgaver. Han har også bidratt til utvikling av fiskeriressursene i Sør-Afrika

 Referanser 

 Kilder 
 Kolle, Nils: Svein Munkejord: En frittalende rogalending. Artikkel i boken Norske Fiskeriministre. Oslo 2004
 Årets største begivenheter i bilder – 1990 ISBN 82-540-0164-2 (side 13)

 Eksterne lenker 


Kategori:Norske samfunnsøkonomer
Kategori:Høyre-statsråder
Kategori:Norske fiskeriministre
Kategori:Statsråder i Regjeringen Syse
Kategori:Statssekretærer i Regjeringen Willoch
Kategori:Politiske rådgivere fra Høyre
Kategori:Norske embets- og tjenestemenn
Kategori:Personer fra Karmøy kommune